tartuNLP/wikipedia-smugri-20251201 huggingface dataset:
Rodotópi

Rodotópi (, ) on Kreikan kylä, joka kuuluu hallinnollisesti Zítsan kuntaan, Ioánninan alueyksikköön ja Epeiroksen alueeseen. Kylän väkiluku on 950 (2021).
Rodotópin kylä sijaitsee noin 14 kilometriä luoteeseen Ioánninan kaupungista. Se on rakennettu noin 518 metrin korkeuteen merenpinnasta laskettuna. Rodotópi muodostaa oman kyläyhdyskuntansa (Δημοτική Κοινότητα Ροδοτοπίου, "Dimotikí Koinótita Rodotopíou"), johon ei kuulu muita asutuksia.
Stavráki

Stavráki (, ) on Kreikan kaupunki, joka kuuluu hallinnollisesti Ioánninan kuntaan, Ioánninan alueyksikköön ja Epeiroksen alueeseen. Kaupungin väkiluku on (2021).
Stavrákin pieni kaupunki sijaitsee noin neljä kilometriä länteen Ioánninan kaupungista, ja on nykyisin käytännössä sen esikaupunkialuetta. Se on rakennettu noin 518 metrin korkeuteen merenpinnasta laskettuna.
Stavráki muodostaa myös laajemman kaupunkiyhdyskunnan (Δημοτική Κοινότητα Σταυρακίου, "Dimotikí Koinótita Stavrakíou"), johon kuuluvat varsinaisen Stavrákin kaupungin lisäksi kylät Pentéli, Tsiflikópoulo ja Velissários. Koko yhdyskunnan väkiluku on (2021).
Bernabò Visconti

Bernabò Viscónti (1323–1385 Trezzo sull'Adda) oli Milanon hallitsija vuosina 1349–1385. Hän oli Stefano Viscontin ja Valentina Dorian poika sekä Galeazzo II Viscontin ja Matteo II Viscontin veli. Bernabò Viscóntin valtakaudella oli useita ylilyöntejä, mutta toisaalta Milanon valtio lujittui.
Bernabò Viscónti meni vuonna 1350 naimisiin Mastino Della Scalan tyttären Reginan kanssa. Bernabò, Matteo ja Galeazzo olivat setänsä Giovanni Viscontin perillisiä, ja kukin veljistä sai Giovannin kuoltua 1354 hallittavakseen osan Visconti-suvun alueista.
Bernabòn haltuun siirtyi Adda-joen itäpuolinen alue, johon kuuluivat Bergamo, Brescia, Cremona ja Crema. Matteon kuoltua vuonna 1355 Bernabò sai myös Lodin, Piacenzan ja Parman. Galeazzo II:n vetäydyttyä Paviaan myös koko Milano jäi Bernabòn halltuun. Bernabò sai veljiensä kanssa keisarillisen vikaarin viran tammikuussa 1355 Milanossa pidetyissä keisari Kaarle IV:n kruunajaisissa. Bernabòn ensisijainen huolenaihe oli Bolognan valloittaminen, jonka hän yritti anastaa Giovanni Visconti da Oleggiolta vuonna 1359. Bernabò Viscónti jatkoi Bolognan tavoittelua, vaikka Giovanni Visconti da Oleggio luovutti Bolognan kirkon haltuun, kardinaali Albornozin omistukseen. Bernabò ekskommunikoitiin vuonna 1362, ja lyhyen rauhanjakson jälkeen hän joutui uudelleen sotaan paavin kanssa vuonna 1367, kun Urbanus V saapui Italiaan ja solmi Albornozin kanssa uuden liiton Bernabò Viscontia vastaan, johon myös keisari Kaarle IV liittyi. Taistelut puhkesivat uudelleen vuonna 1369, ja marraskuussa 1370 solmittiin lopulta Bolognan rauha. Vallattuaan Reggion vuonna 1371 Bernabò Viscónti joutui sotaan Niccolò II d'Estea vastaan, mikä johti Bernabòn uuteen ekskommunikaatioon ja keisarin vikaarin virasta erottamiseen.
Vuonna 1378 Bernabò soti Veronassa Cansignorio Della Scalan aviottomia poikia vastaan vaatiakseen vaimonsa Reginan ja lastensa oikeuksia. Bernabò ja hänen veljenpoikansa Gian Galeazzo Visconti liittoutuivat huhtikuussa 1379 Venetsian kanssa taistellakseen Genovaa vastaan, mutta heikoin tuloksin. Vuonna 1385 Gian Galeazzo Visconti vangitsi Milanossa Bernabòn ja tämän pojat. Bernabò Viscónti suljettiin Trezzon linnaan, jossa hän kuoli 19. joulukuuta 1385, mahdollisesti myrkytyksen uhrina. Hänen pakoon päässeet poikansa yrittivät sen jälkeen turhaan saada valtakuntansa takaisin.
Tsiflikópoulo

Tsiflikópoulo (, ) on Kreikan kylä, joka kuuluu hallinnollisesti Ioánninan kuntaan, Ioánninan alueyksikköön ja Epeiroksen alueeseen. Kylän väkiluku on (2021).
Tsiflikópoulon kylä sijaitsee noin kaksi kilometriä lounaaseen Ioánninan kaupungista, ja on nykyisin käytännössä sen esikaupunkialuetta. Kylä on osa Stavrákin kaupunkiyhdyskuntaa.
Vounoplagiá

Vounoplagiá () on Kreikan kylä, joka kuuluu hallinnollisesti Zítsan kuntaan, Ioánninan alueyksikköön ja Epeiroksen alueeseen. Kylän väkiluku on (2021).
Vounoplagián kylä sijaitsee noin kahdeksan kilometriä luoteeseen Ioánninan kaupungista. Vounoplagiá muodostaa myös laajemman kyläyhdyskunnan (Δημοτική Κοινότητα Βουνοπλαγιάς, "Dimotikí Koinótita Vounoplagiás"), johon kuuluvat varsinaisen Vounoplagián kylän lisäksi kylät Aspróchoma ja Mikró Gardíki. Koko yhdyskunnan väkiluku on (2021).
Harati-lukio

 
Harati-lukio () on valtion ylläpitämä poikalyseo Isfahanissa, Iranissa. Sitä pidetään yhtenä kaupungin merkittävistä oppilaitoksista. Koulu perustettiin 1900-luvun puolessavälissä hyväntekijä Mohammad Sheikhzadeh Harati Yazdin aloitteesta ja rahoituksella. Lukio edustaa ylemmän toisen asteen koulutusta ja siinä opetetaan luokkia 10–12.
Historia.
Lukion rakennustyöt aloitettiin vuonna 1951 ja koulu avattiin syys–lokakuussa 1954.
Sijainti ja kampus.
Kampus sijaitsee Khiyaban-e Kamal Esmaeel -kadulla, Khaju- ja Si-o-se-pol-siltojen välissä lähellä Zayandehjokea. Kaksikerroksinen rakennus kattaa noin 8 750 neliömetriä, ja sen julkisivua koristavat käsityöläinen Mohammad Ali Maghzin keraamiset mosaiikit. Rakennuksen on kerrottu olevan Iranin kansallisen kulttuuriperinnön rekisterissä.
Asema.
Iranin opetusministeriön mukaan oppilaitos on luokiteltu sekä "mandegar"-perinnelukioksi että valikoivaksi "nemooneh"-valtionkouluksi. Vuonna 2015 se luokiteltiin ensimmäiseksi rekisteröidyksi "mandegar"-kouluksi Isfahanin provinssissa.
Macomian piiri

Macomian piiri () on Mosambikin pohjoisimpaan Cabo Delgadon maakuntaan kuuluva piiri eli Mosambikin toisen tason aluehallinnollinen alue. Piiri rajoittuu idässä Intian valtamereen. Naapureina ovat etelässä Quissangan piiri, lounaassa Melucon, luoteessa Muidumben ja pohjoisessa Mocímboa da Praian piirit. Piirin väkiluvuksi arvioitiin 138 565 ihmistä (2023). Piirin pinta-ala on 4 314 neliökilometriä, toisen lähteen mukaan 4 208 km². 
Hallintokeskus on piirin eteläosassa sijaitseva Macomian kaupunki tai taajama (vila nivel B), joka sijaitsee linnuntietä 89 kilometriä ja maanteitse noin 202 kilometriä aluekeskus Pembasta pohjoisluoteeseen. Paikallistasolla piiri jakautui neljään hallinto-alueeseen (, P.A.): P.A. Macomia (Sede), P.A. Chai, P.A. Mucojo ja P.A. Quiterajo. Hallintoalueet jaetaan edelleen paikkakuntiin (localidades).
Lukutaidottomuus oli piirissä ja koko maakunnassa vuosien 2019–2023 tilaston mukaan erittäin korkea: 58,2 prosenttia (maakunnan keskiarvo 53,8  %).
Väestön pääelinkeinoja ovat maatalous ja kalastus. Maataloustuotteista keskeisimpiä ovat maissi, maniokki ja jamssi.
Levottomuudet ja islamistinen terrorismi.
Macomian piiri kuuluu siihen Mosambikin pohjoisosaan, jossa on 2010-luvun lopulla (2017–) ja 2020 luvulla esiintynyt islamististen jihadistiryhmien tekemiä hyökkäyksiä. Jihadistijärjestö Ahlu Sunnah Wa-Jama (tai Ahlu Sunnah wa-l-Jama’ah, ASWJ) on keskeinen toimija. Esimerkiksi toukokuussa 2025 noin 100 terroristia hyökkäsi piirikeskus Macomiaan, mikä pakotti seudulla olleet Mosambikin joukot vetäytymään ja kaupungin asukkaat pakenemaan. Hyökkääjät varastivat kauppoja ja elintarvikevarastoja ennen vetäytymistään.
Caliban (täsmennyssivu)

Caliban voi tarkoittaa seuraavia:
Milja Marttila

Milja Ellen Marttila (s. 23 lokakuuta 1998 Kouvola) on suomalainen näyttelijä, ohjaaja ja käsikirjoittaja. Hän on asunut kuusi vuotta Lontoossa ja työskennellyt sekä Suomessa että Englannissa.
Elämä ja ura.
Marttila syntyi vuonna 1998 Kouvolassa. Hän aloitti teatteriharrastuksen lukioikäisenä. Hän on Kuusankosken Teatterin kasvatti. Hän valmistui vuonna 2023 kansainvälisesti arvostetusta East 15 Acting Schoolista näyttelijäksi. Marttila on ollut mukana kouvolalaisen Mikä?Teatterin tuotannoissa. Hän on myös opiskellut HEO:ssa draamaa ja näyttelijäntaidetta.
Vuonna 2025 Marttila osallistui Kouvolassa Pride25KVL-tapahtuman järjestämiseen yhtenä tapahtuman pääjärjestäjänä.
Jere Väisänen

Jere Väisänen (s. 10. heinäkuuta 2000 Espoo) on suomalainen jääkiekkoilija, joka pelaa SM-liigajoukkue Kiekko-Espoossa. Hän on pelipaikaltaan vasen laitahyökkääjä. Väisänen on kuvaillut itseään kahden suunnan hyökkääjäksi.
Ura.
Väisänen vietti varhaislapsuutensa Espoossa. Hän muutti perheineen Yhdysvaltoihin Teksasin Dallasiin ollessaan viisivuotias ja aloitti siellä myös kilpailullisen jääkiekkoilun. Väisänen pelasi kaudella 2012–2013 HC Dallasin 13U AAA-joukkueessa, jonka jälkeen hänen perheensä palasi Suomeen. Väisänen siirtyi Espoo Bluesiin. Hän ei mahtunut seuran A-nuoriin, joten Väisänen päätti siirtyä kaudeksi 2018–2019 Norjaan Lørenskogin U21-joukkueeseen, jonka paras pistemies ja syöttäjä hän oli tehoilla 16+27=43. Kauden 2019–2020 Väisänen pelasi samaa sarjaa Skienissä. Väisänen sijoittui tehoilla 34+28=62 koko Norjan U21-sarjan maalipörssissä toiseksi edellään vain Lillehammerin Adrian Ellingsen sekä pistepörssissä kolmanneksi Ellingsenin ja joukkuetoverinsa Eetu Rasalahden jälkeen.
Kaudeksi 2020–2021 Väisänen siirtyi Yhdysvaltoihin NAHL-junioriliigan Amarillo Bullsiin. Hän oli joukkueen paras pistemies ja syöttäjä tehoilla 17+27=44. Vuodet 2021–2025 hän kävi Bemidji State Universityn yliopistoa. Väisänen valittiin jokaisen kautensa päätteeksi CCHA:n akateemiseen tähdistökentälliseen ja kolmella jälkimmäisellä kaudellaan hänet palkittiin myös divisioonan opiskelijapalkinnolla. "Junior-vuotenaan" 2023–2024 Väisänen voitti CCHA:n runkosarjan mestaruuden. "Senior-vuotenaan" 2024–2025 hän toimi Bemidji Staten varakapteenina.
Kaudeksi 2025–2026 Väisänen palasi Suomeen ja siirtyi vuoden mittaisella sopimuksella SM-liigajoukkue Kiekko-Espooseen. Hän teki liigadebyyttinsä runkosarjan avauskierroksella 9. syyskuuta 2025 vieraissa Pelicansia vastaan. Väisänen merkittiin Kiekko-Espoon nelosketjun vasempaan laitaan Matti Järvisen ja Tomi Sallisen viereen. Hän sai ottelussa jääaikaa 12.38 minuuttia. Väisänen avasi maalitilinsä SM-liigassa kahdella osumalla runkosarjan neljännellä kierroksella 16. syyskuuta 2025 vieraissa KalPaa vastaan. Hänen toinen maalinsa hyväksyttiin videotarkistuksen päätteeksi. Kiekko-Espoo hävisi ottelun kuitenkin lukemin 4–2. Rauno Piiroinen valitsi Väisäsen ottelun Alumnien tähtien kakkostähdeksi.
Muuta.
Väisäsen pikkuveli Joona pelaa puolustajana Western Michigan Universityn yliopistojoukkueessa. Hänellä on myös Pittsburgh Penguinsin vuodelta .
Karijoen kunnanvaltuusto

Karijoen kunnanvaltuusto on Etelä-Pohjanmaan maakunnassa sijaitsevan Karijoen kunnan ylin päättävä elin, jonka jäsenet eli valtuutetut valitaan kuntavaaleissa neljän vuoden välein. Kunnanvaltuustossa on 15 paikkaa, joista seitsemän on keskustan hallussa valtuustokaudella 2025–2029. Toiseksi suurin puolue on perussuomalaiset.
Kunnanvaltuuston puheenjohtajana toimii Arja Harjunpää (kesk.), varapuheenjohtajana Rami Aalto (ps.) ja toisena varapuheenjohtajana Jari Malm (kesk.).
Koostumus vaaleittain.
Karijoen suurin puolue on keskusta ja aiemmin toiseksi suurin on ollut selkeästi kokoomus. Vuoden 2021 kuntavaaleissa perussuomalaiset onnistuivat saamaan saman verran valtuustopaikkoja kokoomuksen kanssa. Vuoden 2025 kuntavaaleissa perussuomalaiset ohittivat kokoomuksen paikoissa ja täten se nousi toiseksi suurimmaksi Karijoella. Valtuuston neljännen puolueen SDP:n kannatus on viime vuosina pysytellyt vajaassa kymmenessä prosentissa, mikä on riittänyt yhteen paikkaan.
Vaalitulokset ja valtuutetut.
Kausi 2025–2029.
Vuoden 2025 kuntavaaleissa perussuomalaiset onnistuivat nostamaan kannatustaan vain seitsemässä kunnassa, joista Karijoki oli yksi. Puolueen kannatus kasvoi 5,1 prosenttiyksikköä, joka riitti yhteen lisäpaikkaan valtuustosta. Muiden puolueiden kannatus laski jonkin verran, mutta ainoastaan keskusta menetti paikoistaan yhden. Valitun valtuuston keski-ikä on 51,4 vuotta.
Karijoen kunnanvaltuustoon valittiin vaaleissa seuraavat jäsenet kaudelle 2025–2029:
The Mountain (Gorillazin albumi)

The Mountain on brittiläisen virtuaaliyhtye Gorillazin yhdeksäs studioalbumi, joka julkaistaan 20. maaliskuuta 2026.
Muidumben piiri

Muidumben piiri () on Mosambikin pohjoisimpaan Cabo Delgadon maakuntaan kuuluva piiri eli Mosambikin toisen tason aluehallinnollinen alue. Piiri rajoittuu etelässä Macomian, lounaassa Melucon, lännessä Muedan ja koillisessa Mocímboa da Praian piiriin. Piirin väkiluvuksi arvioitiin 118 342 henkeä (2023). Piirin pinta-ala on 1 905 neliökilometriä.
Hallintokeskus on Muidumben kylä, joka sijaitsee linnuntietä 145 kilometriä ja maanteitse 275 kilometriä (460 km Montepuizin kautta) aluekeskus Pembasta pohjoisluoteeseen. Paikallistasolla piiri jakautuu kolmeen hallinto-alueeseen (, P.A.): P.A de Muidumbe, P.A de Chitunda ja P.A de Miteda. Hallintoalueet jaetaan edelleen paikkakuntiin (localidades).
Lukutaidottomuus oli piirissä ja koko maakunnassa vuosien 2019–2023 tilaston mukaan erittäin korkea: 48,2 prosenttia (maakunnan keskiarvo 53,8  %).
Väestön pääelinkeinoja ovat maatalous ja karjanhoito. Keskeisimpiä tuotteita ovat maniokki, maissi ja sianliha.
Muidumben piiri kuuluu Mosambikin pohjoisosan seutuihin, joissa onnvuoden 2017 jälkeen esiintynyt etenkin islamististen ryhmittymien terroristista toimintaa kuten väkivaltaisuuksia, tappoja, anastuksia ja tuhotöitä. Tuhannet ihmiset ovat joutuneet pakenemaan kodeistaan.
Quissangan piiri

Quissangan piiri () on Mosambikin pohjoisimpaan Cabo Delgadon maakuntaan kuuluva piiri eli Mosambikin toisen tason aluehallinnollinen alue. Piiri rajoittuu etelässä Metungen, lounaassa Ancuaben, lännessä Melucon ja pohjoisessa Macomian piiriin. Idässä piiriä rajaa Intian valtameri. Piirin väkiluvuksi arvioitiin 60 165 henkeä (2023). Piirin pinta-ala on 2 552 neliökilometriä.
Hallintokeskus on Quissangan taajama, joka sijaitsee Intian valtameren rannalla linnuntietä noin 58 kilometriä aluekeskus Pembasta pohjoiseen. Paikallistasolla piiri jakautuu kolmeen hallinto-alueeseen (, P.A.): P.A de Quissanga, P.A de Mahate ja P.A de Bilibiza. Hallintoalueet jaetaan edelleen paikkakuntiin (localidades).
Lukutaidottomuuden tarkkaa määrää ei piirissä oltu vuonna 2024 julkaistuun tilastokatsaukseen kirjattu, mutta koko maakunnan lukema oli vuosien 2019–2023 tilaston mukaan erittäin korkea: 53,8 %.
Väestön pääelinkeinoja ovat kalastus, maatalous ja kauppa. Piirikunnan tärkeimpiä tuotteita ovat: maissi, maniokki, pavut, kalat ja ravut.
Quissangan piiri kuuluu Mosambikin pohjoisosan seutuihin, joissa vuoden 2017 jälkeen on esiintynyt etenkin islamististen ryhmittymien toteuttamaa terroristista toimintaa kuten väkivaltaisuuksia, tappoja, anastuksia ja tuhotöitä. Esimerkiksi maaliskuussa 2024 noin 300 terroristia miehitti piirikeskus Quissangan, ja siellä olleessan katkaisivat kolmen turvallisuusjoukkojen jäsenen päät. Toukokuussa 2025 noin 100 terroristia hyökkäsi naapuripiirin keskukseen Macomiaan, mikä pakotti Mosambikin joukot vetäytymään ja kaupungin asukkaat pakenemaan. Hyökkääjät varastivat kauppoja ja elintarvikevarastoja ennen vetäytymistään.
Malawin yleisvaalit 2025

Malawin yleisvaalit 2025 järjestettiin 16. syyskuuta. Niissä valittiin presidentti, kansalliskokous ja paikalliset valtuustot. Presidentinvaaleissa istuva presidentti Lazarus Chakwera haki jatkokautta. Hänen päähaastajansa oli entinen presidentti, 85-vuotias Peter Mutharika. Kaikkiaan ehdokkaita oli 17, heidän joukossaan myös toinen entinen presidentti Joyce Banda.
Presidentinvaalin voitti Mutharika, joka sai noin 57 prosenttia äänistä ensimmäisellä kierroksella. Toiseksi tullut Chakwera sai 33 prosenttia ja tunnusti tappionsa.
Näissä vaaleissa kansalliskokouksen paikkamäärä nousi entisestä 193:sta 229:ään.
Taustaa.
Malawia, joka on maailman köyhimpiä maita, koetteli vuonna 2023 voimakas sykloni, joka tappoi satoja ihmisiä. Sitä seurasi paha kuivuusjakso, ja elintarvikkeiden hinnat nousivat huonon sadon takia. Samalla yleinen inflaatio on kiihtynyt. Myös polttoaineista on ollut pulaa ja sähkökatkot ovat yleistyneet. Lisäksi puheenaiheena on ollut korruptio, jonka Chakwera lupasi kitkeä. Vuonna 2024 syytteet eräitä korkean tason henkilöitä vastaan hylättiin ja korruptionvastaisen laitoksen johtaja erotettiin ilman, että hänen tilalleen on nimetty seuraajaa.
Kesäkuussa 2024 varapresidentti Saulos Chilima, joka oli erityisen suosittu nuorison keskuudessa, kuoli lentokoneonnettomuudessa. Häntä oli pidetty yhtenä mahdollisena presidentinvaalien kärkinimenä. Malawilaisten ja saksalaisten komissioiden erillään suorittamissa tutkinnoissa onnettomuudesta ei löytynyt mitään epäilyttävää, mutta jotkut uskoivat silti kyseessä olleen salamurha, ja oppositiopuolueet ovat avoimesti käyttäneet sitä kampanja-aseena.
Vaalijärjestelmä.
Kansalliskokouksen vaaleissa maa on jaettu 229 vaalipiiriin, joista kustakin valitaan yksi ehdokas pluraliteettiperiaatteella, eli eniten ääniä saanut valitaan, vaikka hän ei saisi enemmistöä. Äänioikeusikäraja on 18 vuotta ja ehdolleasettumisikäraja 21 vuotta. Äänestyspakkoa ei ole. 
Presidentinvaaleja muutettiin edellisiin verrattuna siten, että ehdokkaan täytyi saada yli puolet äänistä tullakseen valituksi. Mikäli ketään ei olisi valittu ensimmäisellä kierroksella, olisi järjestetty toinen kierros.
(471288) 2011 GM27

(471288) 2011 GM27 on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri (noin ) kiertoradalla, joka on lähimmillään astronomisen yksikön päässä ja etäisimmillään astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti – .
Kohdetta pidetään mahdollisena kääpiöplaneettana.
(506479) 2003 HB57

(506479) 2003 HB57 on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri (noin ) kiertoradalla, joka on lähimmillään astronomisen yksikön päässä ja etäisimmillään astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti – .
Kohde on hajanaisen kiekon alueella.
Valko-Venäjän tasavallan kansallispankki

Valko-Venäjän tasavallan kansallispankki (; ) on Valko-Venäjän keskuspankki.
Historia.
Se perustettiin vuonna 1922 Minskissä nimellä "Valko-Venäjän tasavaltalainen pankki" Valko-Venäjän komissaarien neuvoston toimesta. Se aloitti nopeasti toimintansa Neuvostoliiton Gosbankin johdolla. Toteutettuaan useita uudistuksia vuosien 1959 ja 1987 välillä, se sai nykyisen muotonsa vuonna 1990 maan itsenäistyttyä Neuvostoliitosta. Valko-Venäjän SNT hyväksyi Valko-Venäjän SNT:n pankkeja ja pankkitoimintaa koskevat lait, jotka tulivat voimaan 1. tammikuuta 1991. Kaikki Valko-Venäjän pankkilaitokset julistettiin Valko-Venäjän omaisuudeksi, ja Valko-Venäjän kansallispankki perustettiin Neuvostoliiton valtionpankin Valko-Venäjän tasavaltalaisen pankin mallin mukaan. Kansallispankin perustaminen saatiin päätökseen 1. huhtikuuta 1991.
Huhtikuussa 2023 Valko-Venäjän kansallispankki lisättiin Kanadan pakotelistalle.
9019 Eucommia

9019 Eucommia (1987 QF3) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
Asteroidi on nimetty Rohtoparkkipuun ("Eucommia ulmoides") mukaan.
Dick Emery

Richard Gilbert ”Dick” Emery (19. helmikuuta 1915 Lontoo – 2. tammikuuta 1983 Lontoo) oli brittiläinen koomikko ja näyttelijä, joka saavutti suurta suosiota erityisesti 1960- ja 1970-luvuilla luomiensa värikkäiden ja karikatyyrimäisten hahmojen ansiosta.
Varhainen elämä ja ura.
Emery esiintyi jo lapsena vanhempiensa Laurie Callanin ja Lilian Emeryn näytöksissä, ja kuusivuotiaana hän lauloi kappaleen Chu Chin Chow -esityksessä. Hänellä oli lupaava tenorilauluääni, ja hän opiskeli oopperalaulajaksi, toimien myös Richard Tauberin varamiehenä The Land of Smiles -esityksessä. Nuoruudessaan hän kokeili monia ammatteja ennen viihdeuralle siirtymistä. Toisen maailmansodan aikana hän liittyi RAF:ään, mutta kieltäytyi palveluksesta, mistä seurasi lyhyt vankeusaika. Samalla hän löysi tiensä viihdeuralle Ralph Readerin Gang Show’n kautta, jossa hän kehitti varhaisia hahmojaan, kuten Vera Thinin.
Läpimurto ja radioura.
Sodan jälkeen Emery esiintyi Windmill Theatressa ja sai tilaisuuksia radiossa, erityisesti sarjassa "Educating Archie", jossa hän loi hahmoja kuten Grimble ja Mr Monty. Mr Monty loi pohjan myöhemmälle suositulle televisiohahmolle, liikennevalvojalle. Hän teki yhteistyötä merkittävien koomikoiden, kuten Tony Hancockin ja Michael Bentinen, kanssa ennen oman ohjelmansa saamista.
The Dick Emery Show.
"The Dick Emery Show" (BBC, 1963–1981) oli Emeryn uran kulmakivi, ja sitä esitettiin 18 tuotantokauden ajan yhteensä 166 jaksoa. Ohjelma hyödynsi aluksi vaikutteita Yhdysvaltain "Show of Shows" -ohjelmasta, mutta vakiintui pian Emeryn omien hahmojen varaan. Tunnetuimpia hahmoja olivat:
Ohjelman tavaramerkkeihin kuuluivat feikki-”katugallupit”, joissa Emeryn hahmot vastasivat viattomiin kysymyksiin absurdeilla tavoilla. Sarja oli valtavan suosittu 1960- ja 1970-luvuilla, mutta 1980-luvulla sitä kritisoitiin seksistisistä, homofobisista ja rasistisiksi tulkituista sävyistä. Aikansa kontekstissa se kuitenkin määritti brittiläistä televisiokomediaa ja vaikutti myöhempiin ohjelmiin, kuten "Älynväläyttäjät".
Elokuvaura.
Emeryn elokuvaura sisälsi vaihtelevaa menestystä. Hänen parhaana roolisuorituksenaan pidetään pankkiryöstäjä Booky Binnsiä komediassa "The Big Job" (1965). Hän antoi äänensä myös Beatles-elokuvaan "Keltainen sukellusvene" (1968). Vuonna 1972 ilmestynyt elokuva "Ooh... You Are Awful!" oli menestys ja lainasi nimensä Mandyn iskulauseesta.
Myöhempi ura.
1970-luvun lopulla Emery kokeili uusia formaatteja ITV:llä ja palasi BBC:lle sarjalla "Emery Presents" (1982–1983), jossa hän esitteli uuden hahmon, yksityisetsivä Bernie Weinstockin. Vuonna 1972 hänet palkittiin vuoden tv-persoonana. Hän jatkoi esiintymisiä huonon terveyden keskellä, kunnes kuoli sydänsairauteen 2. tammikuuta 1983.
Don Lash

Donald Ray Lash (15. elokuuta 1912 – 19. syyskuuta 1994) oli yhdysvaltalainen kestävyysjuoksija, joka voitti 12 kansallista mestaruutta vuosina 1934–1940, joista seitsemän peräkkäistä oli miesten maastojuoksun mestaruutta. Hän teki kahden mailin juoksun maailmanennätyksen vuonna 1936.
Indianan Blufftonissa syntynyt ja saman osavaltion Auburnissa lukiosta vuonna 1933 valmistunut Don Lash juoksi samana vuonna uuden Indianan osavaltion ennätyksen sisähallin maililla ajalla 4.30,5 ja ulkomaililla ajalla 4.23,7. Opiskellessaan Indianan yliopistossa Bloomingtonissa Lash teki 10 00 metrillä Yhdysvaltain ennätyksen ajalla 31.06,9. Kesäkuussa 1936 hän rikkoi Paavo Nurmen kahden mailin maailmanennätyksen juoksemalla ajalla 8.58,4, mikä oli 1,2 sekuntia Nurmen entistä ennätystä parempi. Vuoden 1936 olympiakarsinnoissa Lash otti kisapaikat niin 5 000 kuin 10 000 metrille. Itse kisoissa pettymyksekseen hän sijoittui 13. sijalle 5 000 metrin juoksussa ja kahdeksanneksi 10 000 metrillä. Ennen olympialaisia Lashiä pidettiin suomalaisten ohella ennakkosuosikkina. 
Don Lash jatkoi kilpailu-uraansa Yhdysvalloissa. Vuonna 1938 hän teki kilpailuennätyksen 5 000 metrillä ajalla 14.39 AAU:n hallikauden kansallisissa mestaruuskilpailuissa. Samana vuonna hän voitti James E. Sullivan -palkinnon maan parhaana amatööriurheilijana.
Toinen maailmansota esti Lashin osallistumisen enää olympialaisiin. Avioiduttuaan vuonna 1938 Lash aloitti työnsä Indianan osavaltion poliisissa ja siirtyi sitten FBI:hin vuonna 1941, jossa hän toimi vuoteen 1962 asti.
Vuonna 1973 hän avasi kiinteistönvälitysliikkeen Indianan Rockvillessä. Hänet valittiin Indianan osavaltion edustajainhuoneen republikaanijäseneksi vuosiksi 1973–1982.
Lash kuoli selkäydinsyöpään Indianan Terre Hautessa vuonna 1994.
Auburnissa sijaitseva Don Lash Park on nimetty hänen mukaansa. Lash nimitettiin Yhdysvaltain yleisurheilun Hall of Fameen vuonna 1995.
Don Lash kirjoitti omaelämäkerran "The Iron Man from Indiana: the Don Lash Story", joka julkaistiin vuonna 1999.
Jacob Grandison

Jacob Grandison (s. 2. huhtikuuta 1998 Oakland, Kalifornia, Yhdysvallat) on suomalais-yhdysvaltalainen koripalloilija, pelipaikaltaan laitahyökkääjä. Hän on pituudeltaan 198-senttimetrinen. Hän on pelannut yliopistouransa jälkeen Espanjassa, Suomessa ja Kreikassa. Kaudella 2025–2026 hän edustaa ranskalaista Boulazac Basket Dordognea. Grandison pelaa Suomen A-maajoukkueessa.
Grandison edusti Yhdysvaltain yliopistosarjoissa College of the Holy Crossin, Illinoisin yliopiston ja Duke Universityn joukkueita. Hän voitti Illinoisissa Big Ten Conferencen mestaruuden vuonna 2021 ja Dukessa Atlantic Coast Conferencen mestaruuden vuonna 2023. Kaudella 2023–2024 hän edusti kolmen kuukauden ajan Espanjan toisella sarjatasolla CB Menorcaa. Helmikuussa hän siirtyi loppukaudeksi Suomen Korisliigassa pelaavaan Salon Vilppaaseen, jossa hän pelasi seitsemän runkosarjaottelua ja neljä pudotuspeliä. Kaudella 2024–2025 hänen oli tarkoitus edustaa NBA:n kehitysliigassa (NBA G League) Santa Cruz Warriorsia, mutta loukkaantuminen pakotti hänet puolen vuoden ottelutauolle. Keväällä 2025 Grandison pelasi kreikkalaisessa PAOK Thessalonikissa, joka ylsi FIBA Europe Cupissa loppuotteluun. Syksyllä 2025 hän solmi yksivuotisen sopimuksen Ranskan pääsarjaan nousseen Boulazac Basket Dordognen kanssa.
Grandison pelasi Suomen A-maajoukkueessa ensimmäisen kerran kesällä 2021. Hän on kuulunut Suomen joukkueeseen MM-kilpailuissa 2023 ja EM-kilpailuissa 2025.
Jacob Grandisonin äiti Carina (o.s. Mustelin) on Yhdysvaltoihin muuttanut suomalainen, jonka isä oli professori Nils Mustelin.
Tyler Warren

Tyler William Warren (s. 24. toukokuuta 2002) on yhdysvaltalainen amerikkalaisen jalkapallon pelaaja. Hänen pelipaikkansa on sisempi laitahyökkääjä. Warren edustaa NFL-joukkue Indianapolis Coltsia. Ennen NFL-uraansa hän edusti Pennsylvanian osavaltionyliopiston joukkuetta. Colts varasi hänet ensimmäisellä kierroksella 14. varausvuorolla .
Toukokuussa 2025 Warren teki Coltsin kanssa nelivuotisen ja yhteensä 20,96 miljoonan dollarin arvoisen tulokassopimuksen.
Warren on pelannut yhden NFL:n runkosarjan ottelun. Hänellä oli seitsemän kiinniottoa ja 76 kiinniotoilla edettyä jaardia. Hän eteni yhdellä juoksuyrityksellä kolme jaardia. Uran tilastot päivitetty kauden 2025 ensimmäisen peliviikon jälkeen 12. syyskuuta.
Perisynnittömän sikiämisen katedraali (Port of Spain)

Perisynnittömän sikiämisen katedraali () on katolinen katedraali Trinidad ja Tobagon pääkaupunki Port of Spainissa.
Rakennus.
Katedraali on rakennettu latinalaisen ristin muotoiseksi. Sen pääasiallinen rakennusmateriaali oli kalkkikivi läheisen Laventillen kukkuloilta. Katedraaliin kuuluu kaksi korkeaa tornia rakennuksen sisäänkäynnin puolella. Nykyiset torniien huiput ovat puisia, koska alkujaan kalkkikiviset tornit vahingoittuivat rakennettaessa maanjäristyksessä vuonna 1825.
Katedraalin alla on krypta, jonne on haudattu Trinidadin katolisen kirkon vaikutusvaltaisia henkilöitä. Heistä yksi on esimerkiksi vuonna 2000 haudattu arkkipiispa Anthony Pantin.
Historia.
Nykyisen katedraalin paikalla on alkujaan sijainnut espanjalaisten rakennuttama ja vuonna 1781 valmistunut pieni puinen kirkko. Alkuperäinen kirkko kuitenkin tuhoutui Port of Spainin tulipalossa vuonna 1808. Trinidadin ensimmäinen brittiläinen siviilikuvernööri Ralph Woodford alkoi rakennuttaa katedraalia tuhoutuneen kirkon paikalle. Rakennuksen suunnitteli brittiläinen arkkitehti Philip Reinagle ja katedraalin peruskivi valettiin 25. maaliskuuta 1816. Rakennustyöt valmistuivat vuonna 1836 Paavi Pius IX teki katedraalista katolisen kirkon "pienemmän basilikan" () vuonna 1857.
Tetairoa McMillan

Tetairoa McMillan (s. 5. huhtikuuta 2003 Waimanalo, Havaiji, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. McMillan edustaa NFL-joukkue Carolina Panthersia. Ennen NFL-uraansa hän edusti Arizonan yliopiston joukkuetta. Panthers varasi hänet endimmäisellä kierroksella kahdeksannella varsusvuorolla . 
Huhtikuussa 2025 McMillan teki Panthersin kanssa nelivuotisen ja yhteensä noin 27,887 miljoonan dollarin arvoisen tulokassopimuksen.
McMillan on pelannut yhden NFL:n runkosarjan ottelun. Tässä ottelussa hänellä oli viisi kiinniottoa ja 68 kiinniotoilla edettyä jaardia. Uran tilastot päivitetty kauden 2025 ensimmäisen peliviikon jälkeen 12. syyskuuta 2025.
Maodo Lô

Maodo Lô (s. 31. joulukuuta 1992) on saksalainen koripalloilija, pelipaikaltaan pelintekijä. Hän on pituudeltaan 191-senttimetrinen. Hän edustaa Liettuan koripalloliigassa pelaavaa BC Žalgirisia. Hän voitti Saksan maajoukkueen pelaajana maailmanmestaruuden vuonna 2023 ja Euroopan-mestaruuden vuonna 2025.
Lô pelasi vuosina 2012–2016 Yhdysvaltojen yliopistosarjoissa Columbian yliopiston joukkueessa. Tämän jälkeen hän edusti Saksassa Brose Bambergia kausina 2016–2018, Bayern Müncheniä kausina 2018–2020 ja Alba Berliniä kausina 2020–2023. Kaudella 2023–2024 hänen seuransa oli italialainen Olimpia Milano ja kaudella 2024–2025 ranskalainen Paris Basketball. Lô voitti Saksan liigamestaruuden vuosina 2017, 2019, 2021 ja 2022, Italian liigamestaruuden vuonna 2024 ja Ranskan liigamestaruuden vuonna 2025. Hän siirtyi kesällä 2025 liettualaisseura BC Žalgirisiin.
Lô saavutti Saksan joukkueessa hopeaa kesäuniversiadeissa 2015. Hän on edustanut Saksan miesten maajoukkuetta olympialaisissa vuosina 2021 ja 2024, MM-kilpailuissa vuosina 2019 ja 2023 sekä EM-kilpailuissa vuosina 2015, 2017, 2022 ja 2025. Hän saavutti EM-pronssia vuonna 2022 sekä voitti maailmanmestaruuden vuonna 2023 ja Euroopan-mestaruuden vuonna 2025. Pariisin olympialaisissa 2024 tuloksena oli neljäs sija.
Lôn äiti on taidemaalari Elvira Bach. Isä on kotoisin Senegalista.
Tamsin Wilton

Tamsin Elizabeth Wilton (1952 – 30. huhtikuuta 2006) oli Yhdistyneen kuningaskunnan ensimmäinen ihmisen seksuaalisuuden professori. Hän työskenteli Länsi-Englannin yliopistossa. Wilton tutki lesbojen identiteettiä ja seksuaalisuutta, AIDSiin liittyviä sosiaalisia ja kulttuurisia seikkoja sekä seksuaalikäyttäytymisen, identiteetin ja hyvinvoinnin suhdetta.
Wilton kouluttautui alun perin opettajaksi. Hän opiskeli kuvataidetta ja kirjallisuutta. Hän työskentelikin paitsi opettajana, myös muun muassa kuvittajana, taidehallinnoitsijana ja kirjakaupan pitäjänä. Wilton aloitti sukupuoli- ja sosiaalipolitiikan opinnot avioliittonsa päätyttyä vuonna 1988. Hän toimi Peter Aggletonin tutkijaryhmässä, joka tarkasteli HI-viruksen ja AIDSin sosiaalisia aspekteja. Avioliittonsa päättymisen jälkeen Wilton identifioitui lesboksi. Hän omaksui lesbotutkimukseensa vaikutteita feminismistä ja queer-tutkimuksesta. Hän käsitteli lesbotutkimuksen teoreettista pohjaa kirjassa "Lesbian Studies: Setting an Agenda" (1995). Wilton julkaisi monia kirjoja uransa aikana. Hän kuoli aneurysmaan.
Oscar da Silva

Oscar da Silva (s. 21. syyskuuta 1998) on saksalainen koripalloilija. Hän on pituudeltaan 205-senttimetrinen. Hän edustaa kotimaassaan Bayern Müncheniä. Hän voitti Saksan maajoukkueen pelaajana Euroopan-mestaruuden vuonna 2025.
Da Silva pelasi kaudet 2017–2021 Yhdysvaltain yliopistosarjoissa Stanfordin yliopiston joukkueessa. Tämän jälkeen hän on edustanut Saksassa Riesen Ludwigsburgia ja Alba Berliniä, Espanjassa FC Barcelonaa sekä vuodesta 2024 Saksassa Bayern Müncheniä. Hän on voittanut Saksan liigamestaruuden vuosina 2022 ja 2025 sekä Espanjan liigamestaruuden vuonna 2023.
Da Silva pelasi Saksan alle 18- ja alle 19-vuotiaiden maajoukkueissa. Hän on kuulunut Saksan miesten maajoukkueeseen Pariisin kesäolympialaisissa 2024 ja EM-kilpailuissa 2025. Olympialaisissa Saksa sijoittui neljänneksi, ja EM-kilpailuissa se voitti kultaa.
Da Silvan isä on lähtöisin Brasiliasta ja otteli siellä ammattilaisnyrkkeilijänä. Myös da Silvan pikkuveli Tristan da Silva on maajoukkuekoripalloilija.
Fenoksietyyli-isobutyraatti

Fenoksietyyli-isobutyraatti (C12H16O3) on eettereihin ja estereihin kuuluva aromaattinen orgaaninen yhdiste. Yhdistettä käytetään ainesosana hajusteissa.
Ominaisuudet, valmistus ja käyttö.
Huoneenlämpötilassa fenoksietyyli-isobutyraatti on väritöntä nestettä, jolla on kukkaismainen ruusuja tai hunajaa muistuttava tuoksu. Aine on lähes täysin veteen liukenematonta, mutta liukenee esimerkiksi etanoliin tai kloroformiin. 
Fenoksietyyli-isobutyraattia valmistetaan fenoksietanolin ja isovoihapon välisellä esteröintireaktiolla. Katalyytteinä reaktiossa käytetään happoja, esimerkiksi boorihappoa.
Fenoksietyyli-isobutyraattia käytetään muun muassa hajusteissa, saippuoissa ja puhdistusaineissa. Se toimii niissä niin kutsuttuna fiksatiivina ja tuo niihin ruusun-, laventelin-, tai hedelmienkaltaisia vivahteita.
Travis Hunter

Travis Hunter Jr. (s. 18. toukokuuta 2003 West Palm Beach, Florida, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä ja kulmapuolustaja. Hunter edustaa NFL-joukkue Jacksonville Jaguarsia. Ennen NFL-uraansa hän edusti Jackson State University-yliopiston ja Coloradon yliopiston joukkueita. Jaguars varasi hänet ensimmäisellä kierroksella toisella varausvuorolla . 
Kesäkuussa 2025 Hunter teki Jaguarsin kanssa nelivuotisen ja yhteensä 46,65 miljoonan dollarin arvoisen tulokassopimuksen. Sopimus sisältää 30,57 miljoonan dollarin arvoisen allekirjoituspalkkion.
Hunter on pelannut yhden NFL:n runkosarjan ottelun. Tässä ottelussa hänellä oli kuusi kiinniottoa, 33 kiinniotoilla edettyä jaardia ja yksi taklaus. Uran tilastot päivitetty kauden 2025 ensimmäisen peliviikon jälkeen 12. syyskuuta 2025.
Karinaisten kunnanvaltuusto

Karinaisten kunnanvaltuusto oli Varsinais-Suomen maakunnassa sijainneen Karinaisten kunnan ylin päättävä elin, jonka jäsenet eli valtuutetut valittiin kuntavaaleissa neljän vuoden välein. Viimeiseksi jääneellä valtuustokaudella 2001–2004 kunnanvaltuustossa oli 21 paikkaa, joista kahdeksan kokoomuksen hallussa. Valtuuston toiminta lakkasi Karinaisten liityttyä osaksi Pöytyän kuntaa 1. tammikuuta 2005.
Koostumus vaaleittain.
Kokoomuksen ja keskustan kannatus Karinaisissa oli hyvinkin tasaväkistä kuntavaaleissa; molemmilla kannatus liikkui yleensä noin 35–40 prosentin välillä. Vuoden 1988 kunnallisvaaleissa puolueiden välinen kannatusero oli hyvin pieni, vain 0,2 prosenttiyksikköä kokoomuksen hyväksi. Useimmiten keskusta kuitenkin sai Karinaisissa suurimman kannatuksen, mutta kokoomus onnistui ohittamaan keskustan suurimpana puolueena ainakin vielä vuoden 2000 vaaleissa, jotka jäivät Karinaisten viimeisiksi itsenäisenä kuntana. Molemmat puolueet saivat saman verran paikkoja vuosien 1976, 1980 ja 1992 kunnallisvaaleissa.
Valtuutetut.
Kausi 2001–2004.
Karinaisten viimeiseksi jääneeseen kunnanvaltuustoon valittiin vuoden 2000 kunnallisvaaleissa seuraavat jäsenet valtuustokaudelle 2001–2004: 
Kunnanvaltuuston puheenjohtaja oli kaudella 2001–2004 Anneli Kiukainen (kesk.), varapuheenjohtaja Jarkko Nurmi (kok.), toinen varapuheenjohtaja Antti Perälä (sit.) ja kolmas varapuheenjohtaja Touko Verho (kesk.). 
Vuoden 2004 kunnallisvaaleissa Karinaisten viimeisestä valtuustosta jatkokaudelle Pöytyän kunnanvaltuustoon pääsi kymmenen valtuutettua: Paavo Riitamaa (kesk.), Soili Lehtinen (kesk.), Touko Verho (kesk.), Birgitta Salo (kesk.), Veikko Pitkänen (kesk.), Reijo Kullanmäki (kok.), Kari Toivonen (kok.), Anne Ketola (kok.), Ari Hellsten (sd.) ja Jari Järvelä (kd.).
Lentivirukset

Lentivirukset ("Lentivirus") on retrovirusten heimoon kuuluva virusten suku.
Lentivirusten ryhmään kuuluvat muun muassa kissan immuunikatovirus (FIV), hevosen näivetystautivirus (EIAV) ja ihmiselle AIDSin aiheuttavat HIV-1 ja HIV-2 virukset, sekä Maedi-visna-virus, joka aiheuttaa lampaille ja vuohille vakavia keuhkojen ja aivokalvon tulehduksia. Useimmat lentivirustartunnat ovat aluksi oireettomia, oireet kehittyvät hitaasti ja esiintyvät usein vasta useamman vuoden kuluttua.
Lääketieteellisessä tutkimuksessa lentiviruksia käytetään geeninkuljettimina.
Mason Taylor

Mason Taylor (s. 8. toukokuuta 2004 Florida, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on sisempi laitahyökkääjä. Taylor edustaa NFL-joukkue New York Jetsiä. Ennen NFL-uraansa hän edusti []Louisianan osavaltionyliopisto]]n joukkuetta. Jets varasi hänet toisella kierroksella 42. varausvuorolla . 
Heinäkuussa 2025 Taylor teki Jetsin kanssa nelivuotisen ja yhteensä 10,5 miljoonan dollarin arvoisen tulokassopimuksen. Sopimuksen arvosta 9,6 miljoonan dollarin arvoinen osuus on taattua rahaa.
Taylor on pelannut yhden NFL:n runkosarjan ottelun. Tässä ottelussa hänellä oli yksi kiinniotto ja 20 kiinniotolla edettyä jaardia. Uran tilastot päivitetty kauden 2025 ensimmäisen peliviikon jälkeen 12. syyskuuta 2025.
Barracuda-M

Barracuda-M on yhdysvaltalaisen Anduril Industriesin kehittämä sarja risteilyohjuksia, jotka perustuvat yhtiön Barracuda AAV -drooniperheeseen.
Kehitys.
Anduril julkaisi Barracuda-perheen syyskuussa 2024. Laitteet ovat autonomisia ilma-aluksia eli drooneja, jotka kykenevät toimimaan myös ilman ihmistä ohjaajana. M-sarjan aseet ovat risteilyohjuksia eli eivät voi suorittaa esimerkiksi tiedustelua. Nämä ohjukset on tarkoitettu modulaarisiksi, verrattaen edullisiksi ja helpoiksi valmistaa. Nämä ominaisuudet tekevät ohjuksista kustannustehokkaita verrattuna perintesiin jo olemassaoleviin risteilyohjuksiin, mikä mahdollistaa ohjusten ostamisen suuremmissa määrissä.
Yhdysvallat tarvitsee ohjuksia hyvin paljon, kun se varautuu tulevaan mahdollisesti Kiinan kanssa käytävään pidempikestoiseen sotaan. Barracuda-M-ohjuksia on verrattu erityisesti reippaasti kalliimpiin ja vaikeammin valmistettaviin AGM-158 JASSM -ohjuksiin, joista etenkin LRASM-meritorjuntaohjukset olisivat loppuneet suursodan syttyessä nopeasti vuoden 2024 varastomäärillä. Barracuda-M:ää on pidetty yhtenä ratkaisuna.
Suunnittelu.
Barracudasta on kolme mallia sekä drooneina että ohjuksina. Niissä kaikissa on laukaisun jälkeen aukeavat siivet ja peräsinvakaimet. Barracuda-ohjukset voidaan laikaista monenlaisista lentokoneista ja helikoptereista sekä maalla ja merellä olevilta laveteilta. Laitteiden voimanlähteinä on yksi pieni turbojettisuihkumoottori, joka antaa ohjuksen huippunopeudeksi noin 900 km/h.
Barracudien erityinen ominaisuus on helppo, nopea ja halpa tuotanto. Kompentit on pääosin saatavilla kaupallisesti, ja kokoamiseen tarvitaan Andurilin mukaan vain 10 eri työkalua tai vähemmän. Kokoonpano on suunniteltu myös minimaalisen koulutuksen vaativaksi. Modulaarinen rakenne ja ohjelmisto mahdollistaa myös nopeat päivitykset ja tuotannon avaamisen helposti uuteen paikkaan.
Miklinlampi (Kontiolahti)

Miklinlampi on järvi Kontiolahden keskiosassa Pohjois-Karjalassa. Sen pinta-ala on 46,7 hehtaaria. Etäisyys Joensuusta on 24 kilometriä pohjoiseen ja Kontiolahden keskustasta viitisen kilometriä pohjoiseen.
Maantiede.
Miklinlammen ulottuvuus etelästä pohjoisen Pajulahden perukkaan on noin 1,4 kilometriä. Nimettyjä lahtia on Pajulahden ohella luoteisosan Hautalahti, jonka suu on melko kapea. Järven kaakkoisosassa sijaitsee niinikään kapeasuinen lahti. Niemistä karttanimi on länsirannan Timonniemellä. Miklinlammen eteläosa on matalaa, pohjoinen osa on sitä vastoin syvempää. Noin kymmenesosa järvestä on vähintään kymmenen metriä syvä. Syvin kohta, noin seitsemäntoista metriä, sijaitsee järven pohjoisosassa.
Miklinlammen saariluku on neljä. Saaret ovat vailla karttanimiä pohjoisen syvänteen pohjoispuolella ja niiden yhteenlaskettu pinta-ala on noin 10 aaria. Timonniemellä sijaitsee maatila ja muilla rannoilla on pientaloja. Järven itäpuolitse kulkee maantie 15727, jolta erkanee rantaan päättyviä teitä.
Miklinlampeen virtaa useita nimettömiä tulouomia, muiden muassa pohjoisesta Matinlamminrimmeltä. Miklinlammen luusua sijaitsee etelässä, ja sen vedet virtaavat etelään.
Miklinlammen vesitilavuus on 1 878 000 kuutiometriä.
Miklinlampi (04.333.1.005) kuuluu Uilonpuron valuma-alueeseen (04.333), joka on kolmannen jakovaiheen vesistö Vuoksen vesistössä (04). Toinen jakovaihe on Pielisjoen alaosan alue (04.33) ja ensimmäinen jakovaihe on Oriveden–Pyhäselän alue (04.3). Miklinlampi on toiseksi laajin Uilonpuron valuma-alueen kuudesta järvestä. Laajin on lähes kaksineliökilometrinen Pitkälampi, joka sijaitsee Miklinlammelta runsaat kolme kilometriä etelään aivan Kontiolahden keskustan itäpuolella.
Keväthumppa

Keväthumppa on Eläkeläisten vuonna 2003 julkaistu EP-levy. Levy sisältää neljä kappaletta.&lt;ref &gt;&lt;/ref &gt;
Krumbach (Schwaben)

Krumbach (Schwaben) on kaupunki Baijerin osavaltiossa eteläisessä Saksassa. Se sijaitsee ylänkömaalla Kammel-joen varrella. Asukasluku on noin 14 000.
Maantiede.
Krumbach sijaitsee Günzburgin piirikunnan eteläosassa 32 kilometriä Ulmista kaakkoon ja 91 kilometriä Münchenistä länteen. Maanteitse matka Münchenistä Augsburgin kautta on 126 kilometriä. Kaupunki sijaitsee lähellä Baden-Württembergin itärajaa. Krumbach koostuu kymmenestä osa-alueesta: Attenhausen, Billenhausen, Edenhausen, Hirschfelden, Hohenraunau, Josephslust, Krumbach (Schwaben), Krumbad, Niederraunau ja Plattenberghof. Krumbachin halki virtaa Kammel-joki.
Historia.
Varhaisin dokumentti, jossa Krumbach mainitaan, on vuodelta 1156. Alueella on kuitenkin asuttu jo Hallstattin kulttuurin aikana noin 800 eaa. Krumbach kuului Burgaun markkreivikuntaan eli rajakreivikuntaan pitkän ajanjakson vuodesta 1300 vuoteen 1805. Vuosi 1800 oli pohjakosketus kunnan historiassa, tuolloin ranskalaiset hyökkäsivät sinne. Krumbachista tuli osa Baijeria Pressburgin rauhan myötä 1805 ja kaupungin aseman se sai 1895. Kammelin itäpuolisen Hürbenin liittäminen vuonna 1902 kasvatti Krumbachin väkiluvun vuoden 1895 alle 2 000:sta yli 3 000:een. Krumbach sai samankaltaisen kasvuimpulssin toisen maailmansodan jälkeen, kun sinne muutti runsaasti pakolaisia. 1970-luvulla Krumbach menetti asemiaan hallintokeskuksena, mutta sinne jäi kuitenkin edelleen useita virastoja. Niin ikään 1970-luvulla Krumbachiin liitettiin useita maalaiskuntia, kuten Niederraunau.
Krumbachin vanhaa arkkitehtuuria edustaa muun muassa Hürbenissä sijaitseva vesilinna Wasserschloss Hürben 1470-luvulta.
Talous ja liikenne.
Krumbachissa on muun muassa autoteollisuuden alihankkijoita, äänieristysjärjestelmien valmistusta ja keraamista teollisuutta. Krumbachin rautatieasemat sijaitsevat rataosuudella Günzburg–Mindelheim. Maantieliikenne järjestyy teiden Bundesstraße 16 ja Bundesstraße 300 välityksellä. Ne yhtyvät kaupungin keskustassa. Moottoritie Bundesautobahn 7 kulkee kaupungin länsipuolitse ja Bundesautobahn 8 pohjoispuolitse.
Das Humppawerk

Das Humppawerk on Eläkeläisten vuonna 2006 julkaistu saksankielinen EP-levy. Levy sisältää viisi kappaletta.
Yläneen kunnanvaltuusto

Yläneen kunnanvaltuusto oli Varsinais-Suomen maakunnassa sijainneen Yläneen kunnan ylin päättävä elin, jonka jäsenet eli valtuutetut valittiin kuntavaaleissa neljän vuoden välein. Viimeiseksi jääneellä valtuustokaudella 2005–2008 kunnanvaltuustossa oli 21 paikkaa, joista neljätoista keskustan hallussa. Valtuuston toiminta lakkasi, kun Yläne liitettiin osaksi Pöytyän kuntaa 1. tammikuuta 2009.
Koostumus vaaleittain.
Yläneen valtuuston paikat jakaantuivat neljän puolueen kesken: keskustan, kokoomuksen, SDP:n ja vasemmistoliiton (vuoteen 1990 SKDL) kesken. Vuoden 2004 kunnallisvaaleissa keskustan kannatus oli 61,7 prosenttia ja muiden valtuustopuolueiden noin 12–13 prosenttia äänistä.
Suomen Maaseudun Puolueella oli ehdokkaita Yläneellä vuosina 1968–1984 jokaisissa kunnallisvaaleissa, mutta ei saanut kertaakaan paikkoja valtuustosta. Lisäksi ehdokkaita olivat asettaneet saamatta valtuustopaikkoja Suomen Kristillisdemokraatit vuoden 2000 vaaleissa ja Suomen Kansan Sinivalkoiset vuoden 2004 vaaleissa, joka sai 0,4 prosenttia äänistä.
Valtuutetut.
Kausi 2005–2008.
Vuoden 2004 kunnallisvaaleissa keskusta voitti Yläneellä kaksi lisäpaikkaa viime vaaleista ja kokoomus menetti saman verran. Kokoomus olikin ainoa puolue Yläneellä, jonka kannatus laski neljän vuoden takaisesta.
Yläneen viimeiseksi jääneeseen kunnanvaltuustoon valittiin seuraavat jäsenet kaudelle 2004–2008:
Vuoden 2008 kunnallisvaaleissa Yläneen viimeisestä valtuustosta jatkokaudelle Pöytyän kunnanvaltuustoon pääsi seitsemän valtuutettua: Markku Autio (kesk.), Rauno Lehtovuori (kesk.), Veikko Niittymaa (kesk.), Timo Hämäläinen (kesk.), Kari Huhtanen (kesk.), Tapio Rastas (sd.) ja Jarno Haanperä (vas.).
Kausi 2001–2004.
Vuoden 2000 kunnallisvaaleissa keskusta sai valtuustoon kaksitoista paikkaa, kokoomus neljä, SDP kolme ja vasemmistoliitto kaksi paikkaa. Kokoomuksen paikat lisääntyi yhdellä edellisistä vaaleista, kun keskusta hävisi yhden paikan. Muilla paikkamäärä ei muuttunut. Keskustan kannatus oli 55,7 prosenttia, kokoomuksen 17,4 prosenttia, SDP:n noin 13 prosenttia ja vasemmistoliiton noin 11 prosenttia. Myös kristillisdemokraatit asetti ehdokkaita, mutta puolueen kannatus jäi noin kolmeen prosenttiin eikä päässyt valtuustoon.
Yläneen kunnanvaltuustoon valittiin seuraavat jäsenet kaudelle 2001–2004:
Pensastupakka

Pensastupakka ("Nicotiana glauca") on koisokasvien heimoon kuuluva pensas tai pieni puu. Kaikki kasvin osat ovat erittäin myrkyllisiä.
Ulkonäkö ja koko.
Pensastupakka on ikivihreä monivuotinen pensas tai pieni puu, joka voi kasvaa jopa 6 metriä korkeaksi ja jonka varret ovat löysästi haarautuneita. Puuaines on pehmeää ja kaarna sileää. Sinertävänvihreät lehdet ovat ruodillisia, kierteisesti eteneviä, soikeita ja teräväkärkisiä. Kukat ovat vihertävänkeltaisia, 30–40 mm pitkiä ja kasvavat usein harvahkossa röyhyssä. Teriö on putkimainen ja siinä on lyhytliuskainen kanta. Hedelmä on munanmuotoinen, kaksiliuskainen kota, 7–10 mm pitkä. Se tuottaa suuren määrän pieniä siemeniä, jotka leviävät tuulen ja veden mukana.
Levinneisyys.
Pensastupakan luontaista levinneisyysaluetta on Etelä-Amerikka - Bolivia, Paraguay, Etelä-Brasilia, Uruguay, Pohjois-Argentiina ja Chile. Sitä viljellään Välimerellä ja Irakissa. Se on levinnyt vieraslajina Havaijilla, Ascensionissa, Bermudalla, Saint Helenassa ja Kanariansaarilla. Se viihtyy muokatuilla kasvupaikoilla sekä hiekkarannoilla ja muualla rannikkoalueilla. Se voi uhata koskemattomia ympäristöjä ja alkuperäisiä lajeja muuttamalla elinympäristöjä.
Käyttö.
Pensastupakassa on paljon nikotiiniä. Sitä on käytetty sekä rohdoksena että hyönteismyrkkynä.
Jayden Higgins

Jayden William Higgins (s. 15. joulukuuta 2002 Georgia, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Higgins edustaa NFL-joukkue Houston Texansia. Ennen NFL-uraansa hän edusti Itä-Kentuckyn yliopiston ja Iowan osavaltionyliopiston joukkueita. Texans varasi hänet toisella kierroksella 34. varausvuorolla . 
Toukokuussa 2025 Higgins teki Texansin kanssa nelivuotisen ja yhteensä noin 11,70 miljoonan dollarin arvoisen tulokassopimuksen.
Higgins on pelannut yhden NFL:n runkosarjan ottelun. Tässä ottelussa hänellä oli kaksi kiinniottoa ja 32 kiinniotoilla edettyä jaardia. Uran tilastot päivitetty kauden 2025 ensimmäisen peliviikon jälkeen 12. syyskuuta 2025.